Il-miljunarju Russu Mikhail Khodorkovsky qiegħed il-Ġermanja wara li nħeles mill-ħabs mill-President Russu Vladmir Putin. Khodorkovsky kien ilu għaxar snin il-ħabs. Fi stqarrija, Khodorkovsky li għandu ħamsin sena ikkonferma li huwa talab għall-ħelsien mill-ħabs minħabba ċirkostanzi fil-familja. Jirriżulta li omm Khodorkovsky mardet bil-kanċer dan l-aħħar.  Khodorkovsky kien immexxi il-kumpanija ġganteska taż-żejt il-Yukos u kien l-iktar raġel sinjur fir-Russja. Huwa kien juża l-ġid tiegħu biex jiffinanzja l-partiti fl-Oppożizzjoni fir-Russja. Huwa kien intbgħat il-ħabs akkużi ta’ serq u li evada t-taxxa – akkużi li kompla jiċhad anke kif ħareg mill-ħabs.